Skaftafell - af heimasíðu Vatnajökulsþjóðgarðs . Rannsóknir Jukka Siltanens , umhverfis - og auðlindafræðings , á hagrænum áhrifum þjóðgarða og verndaðra svæða benda til þess að þau dragi til sín fleiri gesti en svæði sem eru ekki friðuð . Samanlagt fer meirihluti útgjalda ferðamanna á vernduðum svæðum í gistingu , skoðunarferðir , kaffihús og aðra veitingastaði . Víðast má tengja um það bil eitt starf í næsta nágrenni þjóðgarða við hverja þúsund gesti . Vinna hátt í tvö þúsund manna í grennd við 11 friðuð svæði tengist ferðaþjónustu . Siltanen byggir niðurstöður sína á viðtölum við ríflega 3.000 ferðamenn . Hann sannreynir niðurstöður sínar með netpóstkönnun meðal ferðaþjónustufyrirtækja , auk þess sem hann skoðar skattagögn . Af þessum athugunum má ætla að áhrif friðaðra svæða á atvinnulíf í næsta nágrenni séu almennt ekki ofmetin . Hér er ekki lagt mat á ruðningsáhrif ferðaþjónustunnar , en ætla má að þau séu töluverð þegar horft er á landið allt . Með öðrum orðum má ætla að umsvif í ferðaþjónustu verði til þess að umsvif í öðrum atvinnugreinum hér á landi séu minni en ella . En ruðningsáhrifin eru líkast til lítil í grennd við mörg friðuð svæði . Það stafar meðal annars af því að þar hefur atvinnulíf átt undir högg að sækja . Ferðaþjónusta hentar sérstaklega vel sem aukabúgrein í sauðfjárrækt . Sjaldgæft er að bændur og fjölskyldur þeirra hafi fulla atvinnu af því að rækta sauðfé . Verkum í heyskap fækkar hratt með nýrri tækni . Jukka áætlar meðal annars skatttekjur , sem tengja má útgjöldum þeirra sem leggja leið sína um friðuð svæði . Í greinargerð hans kemur fram að þessar tekjur eru miklu meiri en útgjöld ríkisins til friðaðra svæða . Það endurspeglar sennilega fyrst og fremst þá staðreynd að ríkið ver litlu fé til svæðanna . Djarft væri að álykta að hlutfallið gefi fyrirheit um ábata hins opinbera af fjárfestingum í þjóðgörðum . Skýrslu um áhrif friðaðra svæða á atvinnu í næsta nágrenni má finna hér . Síða uppfærð / breytt 30 . December 2019 . Númer síðu : 310